ai4bharat/Pralekha huggingface dataset:
புவி அறிவியல் அமைச்சகம்
ஐஎம்டியின் http://mausam.imd.gov.in வலைதளத்தில் செயல்படும் 7 சேவைகள் , உமாங் செயலியில் சேர்க்கப்பட்டுள்ளன
இந்திய வானிலை ஆராய்ச்சித் துறையின்  தலைமை இயக்குநர் டாக்டர். எம். மகோபத்ரா; தேசிய மின் நிர்வாகப் பிரிவுத் தலைவர் மற்றும் முதன்மை நிர்வாக அலுவலர் திரு. அபிஷேக் சிங் ஆகியோர் முன்னிலையில், புதுயுக நிர்வாகத்துக்கான ஒருங்கிணைந்த கைபேசி செயலியை , புவி அறிவியல் அமைச்சகச் செயலாளர் டாக்டர். எம். ராஜீவன் 2020 மே 22-ஆம் தேதி தொடங்கிவைத்தார்.
‘உமாங்’  மத்திய அரசின் ஒருங்கிணைந்த, பாதுகாப்பான, பல்வழி, பல்தள, பல்சேவை ஆகியவை இணைந்த ஒற்றை முனையக் கைபேசி செயலியாகும். பல்வேறு அமைப்பு சேவைகளின்  உயர் தாக்கத்தை அணுகுவதற்கான வலுவான தளத்தால் இது இயக்கப்படுகிறது.
நவீன கருவிகள் மற்றும் தொழில்நுட்பத்தின் அடிப்படையில்,இந்திய வானிலை ஆராய்ச்சி துறை அண்மைக்காலமாக வானிலை முன்னறிவிப்பு, எச்சரிக்கை சேவைகளை பரப்புவதற்கு பல்வேறு முன்முயற்சிகளை எடுத்துள்ளது. இந்த முன்முயற்சியை மேலும் வலுப்படுத்த இந்திய வானிலை ஆராய்ச்சித் துறை டிஜிடல் இந்தியா திட்டத்தின் மூலம் ‘’உமாங் செயலி’’யை முன்னெடுத்துள்ளது.
இந்திய வானிலை ஆராய்ச்சித் துறையின் http://mausam.imd.gov.in வலைதளத்தில் செயல்படும் பின்வரும் ஏழு சேவைகள் , உமாங் செயலியில் சேர்க்கப்பட்டுள்ளன.
- நடப்பு வானிலை – 150 நகரங்களுக்கான தற்போதைய வெப்பநிலை, ஈரப்பதம், காற்றின் வேகம், திசை ஆகியவை குறித்த அவ்வப்போதைய தகவல்கள் தினசரி எட்டு முறை தரப்படுகிறது. சூரிய உதயம், மறைவு, சந்திர உதயம், மறைவு ஆகியவை பற்றிய தகவலும் தரப்படுகிறது.
- தற்போதைய நிலை - உள்ளூர் வானிலை அதன் தாக்கம் ஆகியவை இந்தியா முழுவதும் உள்ள சுமார் 800 நிலையங்கள், மாவட்டங்களுக்கு இந்திய வானிலை ஆராய்ச்சித் துறையின் மாநில வானிலை ஆய்வு மையங்களால் மூன்று மணிக்கொரு முறை அறிவிக்கப்படுகிறது. மோசமான வானிலை நிலவினால், அதன் தாக்கம் பற்றியும் எச்சரிக்கை செய்தியில் தரப்படுகிறது.
- நகர முன்னறிவிப்பு – இந்தியாவின் சுமார் 450 நகரங்களுக்கான வானிலை குறித்த கடந்த 24 மணி நேரம், 7 நாட்களுக்கான முன்னறிவிப்பு வெளியிடப்படுகிறது.
- மழைப்பொழிவுத் தகவல்- அகில இந்திய மாவட்ட மழைப்பொழிவுத் தகவல் தினசரி, வாரந்திர, மாதாந்திர அடிப்படையில் ஒட்டுமொத்தமாகக் கிடைக்கும்
- சுற்றுலா முன்னறிவிப்பு - இந்தியாவின் சுமார் 100 சுற்றுலா நகரங்களின் கடந்த 24 மணி நேர, 7 நாட்கள் வானிலை பற்றிய தகவல் அளிக்கப்படுகிறது.
- எச்சரிக்கைகள் - அபாயகரமான வானிலை நெருங்குவது பற்றி மக்களுக்கு எச்சரிக்கை செய்ய உஷார் நிலை வெளியிடப்படுகிறது. இது சிவப்பு, ஆரஞ்சு, மஞ்சள் வண்ணங்களில் அறிவிக்கப்படுகிறது. சிவப்பு கடும் எச்சரிக்கையின் அடையாளமாகும். அடுத்த 5 நாட்களுக்கு அனைத்து மாவட்டங்களுக்கும் தினசரி 2 முறை வெளியிடப்படுகிறது.
- புயல் - சூறாவளிப் புயல்கள் , அவற்றின் மையம், நகரும் திசை, கரையைக் கடக்கும் நேரம், இடம் ஆகியவை குறித்த எச்சரிக்கை; எச்சரிக்கை அடிப்படையிலான தாக்கம், பகுதி, மாவட்ட வாரியாக வெளியிடப்படுகிறது. இதன் மூலம், பாதிப்புக்கு உள்ளாகும் வாய்ப்புள்ள பகுதிகளில் மக்களை அகற்றுவது உள்ளிட்ட உரிய முன்னேற்பாடுகளைச் செய்யமுடியும்.
செயலியைப் பதிவிறக்கம் செய்ய பின்வரும் இணைப்புகளைப் பயன்படுத்தவும்;
1. Web: https://web.umang.gov.in/web/#/
2.Android: https://play.google.com/store/apps/details?id=in.gov.umang.negd.g2c
3.iOS: https://apps.apple.com/in/app/umang/id1236448857
(Visitor Counter : 190
இளைஞர் நலன் மற்றும் விளையாட்டு அமைச்சகம்
விளையாட்டு வீரர்கள் மற்றும் அணி அலுவலர்களின் உணவு மற்றும் உறைவிட செலவிற்கான உச்சவரம்பை விளையாட்டு அமைச்சகம் 66% உயர்த்தியுள்ளது
விளையாட்டு வீரர்கள் மற்றும் அணி அலுவலர்களின் உணவு மற்றும் உறைவிட செலவிற்கான உச்சவரம்பை இளைஞர் நலன் மற்றும் விளையாட்டுக்கள் அமைச்சகம் 66% உயர்த்தியுள்ளது.
தேசிய விளையாட்டுக் கூட்டமைப்புகளுக்கான அமைச்சக உதவித்திட்டத்தின் கீழ், சர்வதேச போட்டிகளில் பங்கேற்கும் விளையாட்டு வீரர்கள் மற்றும் அலுவலர்களுக்கு மட்டுமே இது பொருந்தும்.
திருத்தப்பட்ட புதிய விதியின்படி, அங்கீரிக்கப்பட்டப் போட்டிகளில் பங்கேற்க வெளிநாடுகளுக்குச் செல்லும் விளையாட்டு வீரர்கள் மற்றும் அலுவலர்கள் நாள் ஒன்றுக்கு 250 அமெரிக்க டாலர் பெறுவதற்கு தகுதியுடையவர்கள் ஆவர். ஏற்கனவே வழங்கப்பட்ட 150 டாலரிலிருந்து இது 66% அதிகமாகும்.
உணவு, உறைவிடம், உள்ளூர் போக்குவரத்து, சில நேரங்களில் நுழைவுக் கட்டணம் ஆகியவற்றை உள்ளடக்கியதாக இந்த செலவு உச்சவரம்பு இருக்கும். ஏற்கனவே 2015 நவம்பரில் உச்சவரம்பு நிர்ணயிக்கப்பட்டு தற்போது எட்டு ஆண்டுகள் ஆகிவிட்டதால் உச்சவரம்பு திருத்தியமைக்கப்பட்டுள்ளது.
வணிகம் மற்றும் தொழில்துறை அமைச்சகம்
இந்திய ஏற்றுமதியாளர்கள் புதிய சந்தைகளைக் கண்டறிந்துள்ளதால், சிறுதானியங்கள் ஏற்றுமதி அதிகரிக்கும்
ஊட்டசத்து தானியங்கள் தேவை உலகளவில் தொடர்ந்து அதிகரிப்பதாலும், இந்திய ஏற்றுமதியாளர்கள் வெளிநாட்டு சந்தைகளைக் கண்டறிந்துள்ளதாலும் , சிறுதானியங்கள் ஏற்றுமதி வேகமாக அதிகரிக்கும் என வர்த்தகத்துறை எதிர்பார்க்கிறது.
தற்போது, உலகளவில் சிறுதானியங்கள் ஏற்றுமதியில், இந்தியா 5வது பெரிய நாடாக உள்ளது. கடந்த 2020-21ம் ஆண்டில் இந்தியா 26.97 மில்லியன் அமெரிக்க டாலர் அளவுக்கு ஏற்றுமதி செய்துள்ளது.
உலகளவில் சிறுதானியங்கள் ஏற்றுமதி கடந்த 2019ம் ஆண்டில், 380 மில்லியன் அமெரிக்க டாலராகவும், 2020ம் ஆண்டில் 402.7 மில்லியன் அமெரிக்க டாலராகவும் அதிகரித்துள்ளது. அமெரிக்கா, ரஷ்யா உக்ரேன், சீனா, நெதர்லாந்து, பிரான்ஸ், போலந்து மற்றும் அர்ஜென்டினா ஆகிய நாடுகள் சிறுதானியங்களை அதிகளவில் ஏற்றுமதி செய்கின்றன.
இந்தியாவிலிருந்து நேபாளம், ஐக்கிய அரபு எமிரேட்ஸ், சவுதி அரேபியா போன்ற நாடுகள் சிறுதானியங்களை அதிகளவில் இறக்குமதி செய்கின்றன. லிபியா, துனிசியா, மொராக்கோ, இங்கிலாந்து, ஏமன், ஓமன் மற்றும் அல்ஜீரியா ஆகிய நாடுகளுக்கும் சிறுதானியங்களை இந்தியா அதிகளவில் ஏற்றுமதி செய்கிறது.
மேற்கண்ட 10 நாடுகள், கடந்த 2020-21ம் ஆண்டில் 22.03 மில்லியன் அமெரிக்க டாலர் அளவுக்கு இந்தியாவிலிருந்து சிறுதானியங்களை இறக்குமதி செய்தன. மற்ற நாடுகள் 5.13 மில்லியன் டாலர் அளவுக்கு இறக்குமதி செய்கின்றன.
இந்திய ஏற்றுமதியாளர்கள் சிறுதானியங்களை புதிய சந்தைகளில் விறபனை செய்வதற்கான வசதிகளை வேளாண் மற்றும் பதப்படுத்தப்பட்ட உணவு பொருட்கள் ஏற்றுமதி வளர்ச்சி ஆணையம் அறிவித்துள்ளது. இந்திய ஏற்றமதியாளர்கள் புதிய சந்தைகளில் சிறுதானியங்களை ஏற்றுமதி செய்வதற்கான வசதிகளை அபெடா செய்து வருகிறது.
மேலும் விவரங்களுக்கு கீழ்கண்ட ஆங்கிலச் செய்தி குறிப்பை காணவும்:
https://www.pib.gov.in/PressReleasePage.aspx?PRID=1796514
உள்துறை அமைச்சகம்
பெண்களுக்கு எதிரான குற்றங்களைத் தடுக்க கடுமையான சட்டங்கள் மட்டும் போதாது, கால தாமதமற்ற நீதி வழங்கல் அவசியமாகும்: மத்திய உள்துறை இணையமைச்சர் திரு.ஹன்ஸ்ராஜ் கங்காராம் ஆஹிர்
மக்களின் உணர்வுகளுக்கு மதிப்பளித்து, பெண்களுக்கு எதிரான குற்றங்களுக்கு கடுமையான தண்டனை வழங்கும் வகையில், இந்திய தண்டனைச் சட்டத்தின் 326-வது பிரிவை திருத்தும் வகையிலான அவசரச் சட்டத்தை மத்திய அரசு அண்மையில் பிறப்பித்துள்ளதாக மத்திய உள்துறை இணையமைச்சர் திரு. ஹன்ஸ்ராஜ் கங்காராம் ஆஹிர் தெரிவித்துள்ளார். காவல் துறை ஆராய்ச்சி மற்றும் மேம்பாட்டுப் பிரிவு புதுதில்லியில் ஏற்பாடு செய்திருந்த “குற்றவியல் சட்டத்தில் பாலின நீதி” என்னும் தலைப்பிலான தேசிய மாநாட்டு தொடக்க விழாவில் உரையாற்றிய அவர், மிகக் கடுமையான சட்டங்களை இயற்றிய போதிலும், குற்றவியல் நீதி பரிபாலன முறையின் விரைவான தீர்வுகள் மூலமே குற்றங்களைக் களையவும், அவை மீண்டும் நிகழாத வண்ணம் தடுக்கவும் முடியும் என்று கூறினார். இருப்பினும் வழக்குகளில் தண்டனை வழங்கும் விகிதம் குறைவாக இருப்பது, தொடர்ந்து கவலையளிக்கும் விஷயம் என்று அவர் குறிப்பிட்டார்.
பெண்களின் பாதுகாப்பில் மத்திய அரசு அக்கறையுடன் உள்ளது என்று குறிப்பிட்ட அமைச்சர், நிர்பயாவுக்கு எதிரான கொடூரமான சம்பவத்திற்குப் பின்னரே சட்டம் கடுமையான அளவுக்கு திருத்தப்பட்டது என்று கூறினார். ஆனால் அண்மையில் சிறுமிகளுக்கு எதிரான பாலியல் குற்றங்கள் அதிகரித்தது சமுதாயத்தில் பெரும் கொந்தளிப்பை ஏற்படுத்தியதாகவும், இத்தகைய குற்றங்களுக்கு மரண தண்டனை உள்ளிட்ட கடுமையான தண்டனைகளை மத்திய அரசு அறிமுகம் செய்துள்ளதாகவும் அவர் தெரிவித்தார்.
மேலும் விவரங்களுக்கு www.pib.nic.in என்ற இணையதளத்தை அணுகவும்.
(Visitor Counter : 99
இளைஞர் நலன் மற்றும் விளையாட்டு அமைச்சகம்
கேலோ இந்தியா விளையாட்டுப் போட்டிகள் 2021: உள்நாட்டு விளையாட்டுகள் சேர்ப்பு
ஹரியானாவில் நடைபெற உள்ள கேலோ இந்தியா விளையாட்டுப் போட்டிகள் 2021-இல் கட்கா, களரிப்பயட்டு, தங்-டா மற்றும் மல்லகம்பா ஆகிய நான்கு உள்நாட்டு விளையாட்டுகளைச் சேர்க்க விளையாட்டு அமைச்சகம் ஒப்புதல் வழங்கியுள்ளது.
இந்த முடிவு குறித்து பேசிய மத்திய இளைஞர் நலன் மற்றும் விளையாட்டு அமைச்சர் திரு கிரண் ரிஜிஜு, “இந்தியாவில் உள்ள ஏராளமான பாரம்பரிய உள்நாட்டு விளையாட்டுகளைப் பாதுகாத்து, ஊக்குவிப்பது விளையாட்டு அமைச்சகத்தின் முக்கியமான குறிக்கோள். இந்த விளையாட்டுகளின் வீரர்கள் போட்டியிடுவதற்கு கேலோ இந்தியா போட்டிகளைத் தவிர வேறு சிறந்த தளம் இல்லை. இந்தப் போட்டிகளுக்கு பெரும் வரவேற்பு கிடைத்திருப்பதுடன், ஸ்டார் ஸ்போர்ட்ஸ் சேனலில் இவை ஒளிபரப்பப்படுவதால், நடைபெற உள்ள கேலோ இந்தியா விளையாட்டு போட்டிகள் 2021-இல் யோகாவுடன் இந்த நான்கு விளையாட்டுகளும் நம்நாட்டு இளைஞர்கள் மற்றும் விளையாட்டு ஆர்வலர்களின் கவனத்தை அதிக அளவில் ஈர்க்கும் என்பதில் நான் நம்பிக்கையாக இருக்கிறேன். வரும் ஆண்டுகளில் இதுபோன்ற மேலும் பல உள்நாட்டு விளையாட்டுகளை நாம் கேலோ இந்தியா போட்டிகளில் சேர்க்க முடியும்”, என்று தெரிவித்தார்.
கேரளாவில் தோன்றிய களரிப்பயட்டு, உலக அளவில் பிரசித்தி பெற்றுள்ளது. இந்தியாவில் புகழ்பெற்ற மல்லகம்பா, மத்தியப்பிரதேசத்திலும், மகாராஷ்டிராவிலும் பிரபலமாக உள்ளது. தற்காப்புக் கலையாகவும், விளையாட்டாகவும் விளங்கும் கட்கா, பஞ்சாப் மாநிலத்தில் தோன்றியது. இதே போல் மணிப்பூரின் தற்காப்புக் கலையான தங்-டா, கேலோ விளையாட்டுப் போட்டிகளுக்குப் பிறகு உரிய தேசிய அங்கீகாரத்தைப் பெறும் என்று எதிர்பார்க்கப்படுகிறது.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்: https://www.pib.gov.in/PressReleasePage.aspx?PRID=1682218
------
(Visitor Counter : 562
பிரதமர் அலுவலகம்
விஷ்வ உமையாதம் வளாகத்திற்கு பிரதமர் அடிக்கல் நாட்டினார்
அகமதாபாத் ஜஸ்பூரில் விஷ்ய உமையாதம் வளாகத்திற்கு பிரதமர் திரு நரேந்திர மோடி இன்று  அடிக்கல் நாட்டினார்.
இந்த நிகழ்ச்சியில் உரையாற்றிய அவர், நமது சமுதாயத்தை வலுப்படுத்துவதில், சாதுக்களும், மடாதிபதிகளும் ஆற்றிய பங்கை யாரும் மறந்துவிட முடியாது என்று குறிப்பிட்டார். விலைமதிப்பில்லாத அறிவுரைகளை அவர்கள் நமக்கு அளித்திருக்கிறார்கள் என்று தெரிவித்த பிரதமர், தீமைக்கு எதிராகவும், ஒடுக்குமுறைக்கு எதிராகப் போராடும் வலிமையையும், அவர்கள் நமக்கு தந்திருக்கிறார்கள் என்றார்.
கடந்த காலம் நமக்கு தந்த சிறந்தவற்றை உள்வாங்கிக் கொள்ளவும், அதே நேரத்தில் மாறும் காலத்திற்கு ஏற்ப நம்மை மாற்றிக்கொள்ளும் ஆற்றலையும் சாதுக்களும், மடாதிபதிகளும் கற்றுத் தந்திருப்பதாக பிரதமர் கூறினார்.
மக்கள் நலனுக்கான முன்முயற்சிகளைப் பற்றி குறிப்பிட்டப் பிரதமர், மத்திய அரசுக்கு எதையும் சிறிய அளவில் செய்வது ஏற்புடையது அல்ல என்றும், சமுதாயத்தின் அனைத்துத் தரப்பு மக்களும் பயனடையும் வகையில் பெரிய அளவில் அரசு எப்போதும் செயல்பட்டு வருவதாகவும் தெரிவித்தார்.
சமுதாய அளவில், இளைய தலைமுறைக்கு மிக உயர்தரமான கல்வியைத் தரவேண்டும் என்று வலியுறுத்துவது மிக முக்கியமானது என்று பிரதமர் குறிப்பிட்டார்.
மா உமியா-வில் நம்பிக்கை உள்ளவர்கள், பெண் சிசுக் கொலையை ஒரு போதும் ஆதரிக்கமாட்டார்கள் என்று பிரதமர் உறுதிபடக் கூறினார்.
பாலினப் பாகுபாடு அற்ற சமத்துவமான சமுதாயத்தை உருவாக்க உதவுமாறு மக்களை பிரதமர் கேட்டுக் கொண்டார்.
-------
(Visitor Counter : 119
பிரதமர் அலுவலகம்
பிரதமர் கிசான் திட்டத்தின் கீழ் 8-வது தவணை நிதியை மே 14 அன்று பிரதமர் விடுவிக்கிறார்
பிரதமர் கிசான் திட்டத்தின் கீழ் 8-வது தவணை நிதியை, பிரதமர் திரு நரேந்திர மோடி மே 14-ஆம் தேதி முற்பகல் 11 மணிக்கு காணொலிக் காட்சி வாயிலாக விடுவிக்கவிருக்கிறார். இதன்படி 9.5 கோடிக்கும் அதிகமான விவசாய குடும்பங்களுக்கு சுமார் ரூ. 19,000 கோடி அவர்களது வங்கிக் கணக்கில் நேரடியாக பரிமாற்றம் செய்யப்படும். இந்த நிகழ்ச்சியின்போது விவசாய பயனாளிகளுடன் பிரதமர் கலந்துரையாடலிலும் ஈடுபடுவார். மத்திய வேளாண் அமைச்சரும் இந்த விழாவில் கலந்து கொள்வார்.
பிரதமர் கிசான் திட்டத்தைப் பற்றி:
பிரதமர் கிசான் திட்டத்தின் கீழ் தகுதி வாய்ந்த விவசாயிகளுக்கு 4 மாதங்களுக்கு ஒரு முறை ரூ. 2000 வீதம் மூன்று தவணையாக ஆண்டுக்கு மொத்தம் ரூ. 6000 நிதியுதவி வழங்கப்படும். இந்த நிதி, விவசாயிகளின் வங்கிக் கணக்கில் நேரடியாக பரிமாற்றம் செய்யப்படும். இந்தத் திட்டத்தில் இதுவரை ரூ. 1.15 லட்சம் கோடி நிதி உதவி, விவசாயக் குடும்பங்களின் வங்கிக் கணக்கில் நேரடியாக செலுத்தப்பட்டுள்ளது.
இளைஞர் நலன் மற்றும் விளையாட்டு அமைச்சகம்
25-வது தேசிய இளைஞர் விழாவை பிரதமர் திரு நரேந்திர மோடி நாளை காணொலி வாயிலாக தொடங்கி வைக்கிறார்
தேசிய இளைஞர் விழா, தேசிய ஒருமைப்பாட்டை வலுப்படுத்துவதோடு மட்டுமின்றி, இளைஞர்களிடையே மதநல்லிணக்கம் மற்றும் சகோதரத்துவ உணர்வை பரப்புகிறது
புதுச்சேரியில் 12 ஜனவரி 2022, அன்று காலை 11 மணி அளவில், நடைபெறவுள்ள 25-வது தேசிய இளைஞர் விழாவை பிரதமர் திரு நரேந்திர மோடி காணொலி வாயிலாக தொடங்கிவைக்கவுள்ளதாக மத்திய இளைஞர் நலத்துறை செயலாளர் திருமதி உஷா சர்மா, காணொலி வாயிலாக அளித்த பேட்டியில் தெரிவித்துள்ளார் ஜனவரி 12-ம் தேதி தலைசிறந்த தத்துவஞானியும், சிந்தனையாளருமான சுவாமி விவேகானந்தரின் பிறந்த நாள் ஆண்டுதோறும் தேசிய இளைஞர் தினமாக கொண்டாடப்படுகிறது என்றும் அவர் கூறினார்.
சுவாமி விவேகானந்தரின் பிறந்த நாளை நாம் கொண்டாடும் வேளையில், அவரது போதனைகள் மற்றும் இளைஞர் சக்தியைப் பற்றிய அவரது அசையா நம்பிக்கைகள், இந்தியாவில் மாறி வரும் காலச்சூழலைப் பிரதிபலிப்பதாக உள்ளது என்றும் அவர் தெரிவித்தார்.
இந்த விழா இந்திய இளைஞர்களின் மனதை வடிவமைப்பதோடு அவர்களை தேச நிர்மாணத்திற்கான ஒருங்கிணைந்த சக்தியாக மாற்றியமைக்கும் என்றும் திருமதி உஷா சர்மா தெரிவித்தார்.
இந்த ஆண்டு கொவிட் தொற்றுச் சூழல் காரணமாக இந்த விழா 12–13 ஜனவரி 2022 காணொலி வாயிலாக நடைபெறவிருப்பதாகவும் அவர் தெரிவித்தார்.
மேலும் கூடுதல் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1789114
பொருளாதார விவகாரங்களுக்கான மத்திய அமைச்சரவைக் குழு
ஆஷா சமூக சுகாதார ஆர்வலர்களுக்கு வழங்கப்படும் மேற்பார்வை வருகைக் கட்டண உயர்வுக்கு மத்திய அமைச்சரவை ஒப்புதல்
பிரதமர் திரு.நரேந்திரமோடி தலைமையில் புதுதில்லியில் பொருளாதார விவகாரங்களுக்கான மத்திய அமைச்சரவைக் குழு கூட்டத்தில் ஆஷா சமூக சுகாதார மேற்பார்வையாளர்களுக்கு வழங்கப்படும் வருகைக் கட்டண உயர்வுக்கு ஒப்புதல் வழங்கப்பட்டது.
2018-2019 முதல் 2019-2020 வரை இம்மாதம்  முதல் மேற்பார்வை வருகைக் கட்டணம்  ரூ 250-லிருந்து ரூ.300-ஆக உயர்த்தப்பட்டுள்ளது. ஆஷா சுகாதார மேற்பார்வையாளர் மாதந்தோறும் 20 வருகைகளை மேற்கொள்கின்றனர்.
இந்த வருகைக் கட்டண உயர்வு மூலம் ஆஷா சுகாதார ஆர்வலர்கள் மாதந்தோறும் இதற்கு முன்பு பெற்ற ரூ.5,000-லிருந்து இனி ரூ.6,000 ஆக உயர்த்தி வழங்கப்படும். அதாவது மாதந்தோறும் இனி ரூ.1,000 கூடுதலாகக் கிடைக்கும்.
சுகாதாரம் மற்றும் குடும்ப நலத்துறை அமைச்சகம்
கொவிட்-19 பற்றிய அண்மைத் தகவல்கள்
• கொவிட் சிகிச்சை பெறுபவர்களின் எண்ணிக்கை 24,19,907-ஆக குறைவு.
• கடந்த 24 மணி நேரத்தில், கொவிட் சிகிச்சை பெறுபவர்களின் எண்ணிக்கையில் 75,684 குறைந்தது.
• புதிய பாதிப்பு 2.18 லட்சமாக உள்ளது. இந்த எண்ணிக்கை தொடர்ந்து குறைந்து வருகிறது.
• நாடு முழுவதும் இதுவரை 2,46,33,951பேர் குணமடைந்துள்ளனர். கடந்த 24 மணி நேரத்தில், 2,83,135 குணமடைந்தனர்.
• தொடர்ந்து 14வது நாளாக, தினசரி கொவிட் பாதிப்பை விட குணமடைபவர் எண்ணிக்கை அதிகரிக்கிறது.
• குணமடைவோர் வீதம் 90.01 சதவீதம்.
• வாராந்திர பாதிப்பு வீதம் தற்போது 10.93 சதவீதம்.
• தினசரி பாதிப்பு வீதம் 9.79 சதவீதம். தொடர்ந்து கடந்த 3 நாட்களாக 10 சதவீதத்துக்கும் கீழ் இது உள்ளது.
• தேசிய தடுப்பூசி திட்டத்தின் கீழ், இதுவரை 20.27 கோடிக்கும் மேற்பட்ட கொவிட் தடுப்பூசிகள் போடப்பட்டுள்ளன.
• அமெரிக்காவை அடுத்து 20 கோடிக்கும் மேற்பட்டவர்களுக்கு தடுப்பூசி போடப்பட்டுள்ள இரண்டாவது நாடு இந்தியா.
• பரிசோதனையும் துரிதப்படுத்தப்பட்டுள்ளது – கடந்த 24 மணி நேரத்தில் 21.57 லட்சம் பரிசோதனைகள் மேற்கொள்ளப்பட்டுள்ளது.
ரெயில்வே அமைச்சகம்
2021-ல் அதிக சரக்குகளைக் கையாண்டு தென்கிழக்கு ரயில்வே சாதனை
சரக்குகளை அனுப்புவதிலும், வருவாய் ஈட்டுவதிலும், தென்கிழக்கு ரயில்வேக்கு 2021-ம் ஆண்டு குறிப்பிடத்தக்க ஆண்டாக இருந்தது. கடந்த ஆண்டு, தென்கிழக்கு ரயில்வே பல்வேறு சாதனைகளைப் படைத்துள்ளது..
1.ஹௌரா – மும்பை பிரதான வழித்தடத்தில் உள்ள அந்துல் -ஜர்சுகுடா பிரிவில் மணிக்கு 130 கி.மீ வேகத்தில் ரயில்கள் இயக்கப்பட்டது.
2.2020-21-ல் 175.54 மெட்ரிக் டன் சரக்குகள் கையாளப்பட்டுள்ளது, இது தென்கிழக்கு ரயில்வேயின் சரக்கு கையாளும் திறனில் மிக அதிகமாகும்.
3.2021ம் ஆண்டில்  மொத்த வருவாய் 15079 கோடி என்பது, முந்தைய ஆண்டைக் காட்டிலும் 14.86 சதவீதம் அதிகமாகும் .
4.9 ரயில்களின் பெட்டிகள், எல்ஹெச்பி பெட்டிகளாக மாற்றப்பட்டன.
5.2021-ம் ஆண்டில் 32 லெவல் கிராசிங்குகள் மூடப்பட்டு, 16 இடங்களில் சுரங்கப் பாதைகளும், 5 இடங்களில் மேம்பாலங்களும் அமைக்கப்பட்டுள்ளது.
6.406.18 டி.கிலோமீட்டர் தொலைவுக்கான ரயில்பாதை மின்மயமாக்கப்பட்டுள்ளது.
7.பயணிகளின் பாதுகாப்புக்காக 28 ரயில் நிலையங்களில் கண்காணிப்பு கேமராக்கள் பொருத்தப்பட்டன.
8தென் கிழக்கு ரயில்வே-யின் ராஞ்சி கோட்டத்தில், பெண் ஆர்.பி.எஃப். கமாண்டோக்கள் அடங்கிய சிறப்புப் பிரிவு ஒன்று ஏற்படுத்தப்பட்டுள்ளது.
இது தவிர, தென் கிழக்கு ரயில்வேயில் பணியாற்றும் திருமதி.நிக்கி ப்ரதான், திருமதி. சல்மா தீதி  மற்றும் திருமதி. சுதிர்தா முகர்ஜி ஆகியோர் டோக்கியோ ஒலிம்பிக்கில் இந்திய அணி சார்பில் பங்கேற்றனர். இந்த மண்டலத்தில் பணியாற்றும் திரு.ஜாவேத் அலி கான், உலக ஆணழகன் போட்டியில் பங்கேற்று, 2-ம் இடம் பெற்றார்.
மேலும் விவரங்களுக்கு இந்த ஆங்கில செய்திக் குறிப்பைக் காணலாம்:
https://pib.gov.in/PressReleasePage.aspx?PRID=1788535
பிரதமர் அலுவலகம்
ஆஷரா முபாரகா – இமாம் ஹுஸைன் உயிர்த் தியாக நினைவு நாள் நிகழ்ச்சியில் பிரதமர் கலந்துகொண்டு உரையாற்றினார்
இந்தூரில் தாவூதி போஹ்ரா சமுதாயத்தினர் ஏற்பாடு செய்த இமாம் ஹுஸைன் உயிர்த்தியாக நினைவு நிகழ்ச்சியான ஆஷரா முபாரகாவில் இன்று  பிரதமர் திரு. நரேந்திர மோடி கலந்துகொண்டு அங்குத் திரளாகக் கூடியிருந்தோரிடையே உரையாற்றினார்.
இமாம் ஹுஸைனின் தியாகத்தை நினைவு கூர்ந்த பிரதமர், இமாம் எப்பொதுமே அநீதிக்கு எதிராக நின்றார் எனவும் அமைதியையும் நீதியையும் உயர்த்திப் பிடிப்பதற்காக அவர் உயிர் தியாகம் புரிந்தார் எனவும் கூறினார். இமாமின் போதனைகள் இன்றும் பொருத்தப்பாடு உடையது என்றும் அவர் குறிப்பிட்டார். டாக்டர் ஸ்யேட்னா முஃபாடல் சைஃபுதீனின் பணிகளைப் பாராட்டிய பிரதமர், தேசத்தின் பால் கொண்ட அன்பும் அர்ப்பணிப்புமே அவரது போதனைகளின் அடிநாதமாகும் என்றார்.
அனைவரையும் அரவணைத்துச் செல்லும் பண்பு பிற நாடுகள் அனைத்திலிருந்தும் இந்தியாவை வேறுபடுத்தும் என்று பிரதமர் கூறினார். “ நாம் நமது கடந்த காலம் குறித்துப் பெருமிதம் கொள்கிறோம், நமது நிகழ்காலத்தை நம்புகிறோம், நமது ஒளிமயமான எதிர்காலம் குறித்து நம்பிக்கை கொள்கிறோம்” என்றும் அவர் குறிப்பிட்டார்.
தாவூதி போஹ்ரா சமுதாயத்தினரின் பங்களிப்புகள் பற்றிப் பாராட்டிய பிரதமர், இந்தியாவின் முன்னேற்றத்திலும் அதன் வளர்ச்சி வரலாற்றிலும் இந்தச் சமுதாயத்தினர் எப்போதுமே ஒரு முக்கியப் பாத்திரத்தை வகித்துள்ளனர் என்று கூறினார். இந்தியாவின் கலாச்சாரத்தின் வலிமையை உலகெங்கும் பரப்பும் மாபெரும் பணியை இந்தச் சமுதாயத்தினர் தொடர்ந்து செய்வார்கள் என்றும் அவர் நம்பிக்கை தெரிவித்தார்.
போஹ்ரா சமுதாயத்தினரைப் புகழ்ந்து பேசிய பிரதமர் திரு. மோடி, இந்தச் சமுதாயத்தின் பேரன்பைப் பெற்றது தனது அதிர்ஷ்டமே என்றார். தான் குஜராத்தின் முதல்வராக இருந்தபோது இந்தச் சமுதாயத்தினர் அளித்த உதவியை நினைவு கூர்ந்த மோடி இந்தச் சமுதாயத்தினர் காட்டிய பேரன்பே தம்மை இந்தூருக்கு அழைத்துவந்ததாகக் குறிப்பிட்டார்.
தாவூதி போஹ்ரா சமுதாயத்தினர் மேற்கொண்டுவரும் பல்வேறு சமூக முன்முயற்சிகளைப் பாராட்டிய பிரதமர், குடிமக்களின், குறிப்பாக வறியவர்கள் மற்றும் உதவி தேவைப்படுவோரின் முன்னேறிய வாழ்க்கைத்தரத்தை உத்தரவாதப்படுத்த அரசு எடுத்துவரும் பல்வேறு முயற்சிகளைக் குறிப்பிட்டார். ஆயுஷ்மான் பாரத், ஸ்வச் பாரத் அபியான், பிரதம மந்திரி ஆவாஸ் யோஜனா போன்ற அரசின் பல்வேறு மேம்பாட்டு ரீதியான முன்முயற்சிகளையும் அவர் குறிப்பிட்டார். இந்த முன்முயற்சிகள் சாதாரண மக்களின் வாழ்க்கையை மாற்றியமைத்துள்ளதாக அவர் கூறினார்.
ஸ்வச் பாரத் இயக்கத்தை முன்னெடுத்துச் செல்வதற்காக இந்தூர் மக்களுக்குப் பிரதமர் பாராட்டு தெரிவித்தார். ‘ஸ்வச்சதா ஹி சேவா’ திட்டம் நாளை தொடங்கப்படும் என்று தெரிவித்த அவர், இந்த மாபெரும் இயக்கத்தில் துடிப்புடன் செயல்படுமாறு குடிமக்களைக் கேட்டுக் கொண்டார்.
வணிகத்தில் போஹ்ரா சமுதாயத்தினர் நேர்மையைக் கடைபிடித்துவருவதாகக் குறிப்பிட்ட பிரதமர், சரக்கு மற்றும் சேவை வரி, நொடித்தல் மற்றும் திவால் குறியீடு ஆகியவற்றின் மூலம் நேர்மையான வியாபாரிகள் மற்றும் பணியாளர்களை அரசு ஊக்குவிக்கிறது என்றார். இந்தியப் பொருளாதாரம் வளர்ச்சி கண்டு வருகிறது என்று குறிப்பிட்ட பிரதமர், புதிய இந்தியா உதயமாகி வருகிறது என்றார்.
இந்த நிகழ்ச்சியில் மத்தியப் பிரதேச மாநில முதல்வர் திரு. சிவராஜ் சிங் சவுஹான் கலந்துகொண்டார். முன்னதாக, டாக்டர் ஸ்யேத்னா முஃபாட்டல் சைஃபுதீன் பிரதமரின் தன்னிகரற்ற பணிகளுக்காக அவரைப் பாராட்டி, நாட்டுக்கான அவரது பணிகள் வெற்றி பெற வாழ்த்து தெரிவித்தார்.
(Visitor Counter : 131
அறிவியல் மற்றும் தொழில்நுட்பத்துறை
பிரதமர் திரு நரேந்திர மோடியால் 2016-ல் தொடங்கப்பட்ட ஸ்டார்ட் அப் இந்தியா முன்முயற்சிக்கு ஜம்மு காஷ்மீரின் பங்களிப்பாக ஊதா புரட்சி அமைந்துள்ளது: டாக்டர் ஜிதேந்திர சிங்
முதலாம் தேசிய ஸ்டார்ட் அப் தினத்தை நாம் இன்று கொண்டாடுகிறோம் என்று கூறிய மத்திய அறிவியல் மற்றும் தொழில்நுட்பம் இணை அமைச்சரும் ; புவி அறிவியல் இணை அமைச்சரும் ; பிரதமர் அலுவலகம், பணியாளர், பொதுமக்கள் குறைகள், ஓய்வூதியம், அணு சக்தி மற்றும் விண்வெளித்துறை இணை அமைச்சருமான டாக்டர் ஜிதேந்திர சிங், பிரதமர் திரு நரேந்திர மோடியால் 2016-ல் தொடங்கப்பட்ட ஸ்டார்ட் அப் இந்தியா முன்முயற்சிக்கு ஜம்மு காஷ்மீரின் பங்களிப்பாக ஊதா புரட்சி அமைந்துள்ளது என்றார்.
அறிவியல் மற்றும் தொழிலக ஆராய்ச்சி குழுவின் மூலமாக மத்திய அறிவியல் மற்றும் தொழில்நுட்ப அமைச்சகத்தால் தொடங்கப்பட்டுள்ள வாசனை இயக்கம் குறித்து விளக்கிய அவர், இதன் மூலம் இந்தியாவில் ஊதா புரட்சி உருவாகி உள்ளதாக கூறினார்.
ஜம்முவில் உள்ள அதன் ஆய்வகமான இந்திய ஒருங்கிணைந்த மருந்துகள் நிறுவனத்தின் மூலம் லேவண்டர் பயிரை அறிவியல் மற்றும் தொழிலக ஆராய்ச்சி குழு அறிமுகப்படுத்தியதாகக் கூறிய அமைச்சர், டோடா, கிஷ்ட்வார், ரஜோரி, ரம்பன், புல்வாமா உள்ளிட்ட மாவட்டங்களில் இது பயிரிடப்படுவதாக கூறினார். வாசனைப் பொருள்/லாவண்டர் சாகுபடி வேளாண் ஸ்டார்ட் அப்பிற்கு குறுகிய காலத்தில் பிரபலமான விருப்பத் தேர்வாக உருவாகி உள்ளதாக அவர் மேலும் கூறினார்.
டோடா மாவட்டத்தின் தொலைதூர கிராமமான கில்லானியில் வசிக்கும் பரத் பூஷன் எனும் இளைஞர் வெறும் 0.1 ஹெக்டேரில் சிஎஸ்ஐஆர் - ஐஐஐஎம் ஆதரவுடன் லாவண்டர் சாகுபடியை தொடங்கி இன்று இன்று அதிக நிலத்தில் அதை பயிரிட்டு உதாரணமாக உருவாகியிருப்பதாக டாக்டர் ஜிதேந்திர சிங் கூறினார். அவரை தொடர்ந்து அவரது மாவட்டட்தில் உள்ள 500 விவசாயிகள் லாவண்டருக்கு மாறியிருக்கின்றனர்.
விடுதலையின் அமிர்த பெருவிழாவை முன்னிட்டு, வாசனை இயக்கத்தின் இரண்டாவது கட்டத்தை சிஎஸ்ஐஆர் தொடங்கியிருப்பதை டாக்டர் ஜிதேந்திர சிங் அறிவித்தார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1790341
PIB Headquarters
நிதிக் கணக்குகள் மற்றும் நிதி ஒதுக்கக் கணக்குகள் குறித்த அறிக்கையை சிஏஜி சமர்ப்பித்தார்
2017-18ஆம் நிதியாண்டிற்கான தமிழக அரசின் வரவு, செலவு மற்றும் நிதி ஒதுக்கீடு குறித்த தலைமைக் கணக்குத் தணிக்கை அதிகாரியின் அறிக்கைகள் அரசுக்கு அனுப்பப்பட்டுள்ளன. இதுகுறித்து தலைமைத் தணிக்கை அதிகாரி அலுவலக செய்திக்குறிப்பில் கூறியிருப்பதாவது:
தலைமைக் கணக்குத் தணிக்கை அதிகாரியின்  சட்டம் 1971ன் கீழ் வருடாந்தர வருவாய் மற்றும் செலவினங்களைக் காட்டும் தமிழ்நாடு அரசின் நிதிக் கணக்குகளை இந்தியத் தலைமைக் கணக்குத் தணிக்கை அதிகாரி தயாரித்துள்ளார். இத்துடன் சட்டமன்றத்தால் நிறைவேற்றப்பட்ட துறைவாரியான மானியம் அல்லது நிதி ஒதுக்கத்தின் கீழ் கூடுதல் செலவு அல்லது சேமிப்பு விவரங்களைக் குறிப்பிடும் நிதி ஒதுக்கக் கணக்குகளையும் மாநில அரசுக்காக இந்தியத் தலைமைக் கணக்குத் தணிக்கை அதிகாரி தொகுத்துள்ளார்.
2017-18ஆம் ஆண்டுக்கான இரு கணக்குகளும் இந்தியத் தலைமை கணக்குத் தணிக்கை அதிகாரியால் கையொப்பம் இடப்பட்டு மாநில சட்டமன்றத்தில் தாக்கல் செய்வதற்காக மாநில அரசுக்கு அனுப்பப்பட்டு உள்ளன. சட்டப்பேரவை உறுப்பினர்கள் மற்றும் மாநில அரசின் மூத்த அதிகாரிகளுக்கு இடையே சுற்றுக்கு விடுவதற்காக இந்த அறிக்கைகளின் சுருக்கப்பட்ட வடிவமான ‘கணக்குகள் ஒரு பார்வை’ என்பதும் தலைமைக் கணக்குத் தணிக்கை அதிகாரியால் தயாரிக்கப்பட்டு மாநில அரசுக்கு அனுப்பப்பட்டுள்ளது.
இவ்வாறு அந்த செய்திக்குறிப்பில் கூறப்பட்டுள்ளது.
உள்துறை அமைச்சகம்
விவசாயிகளின் நலனைப் பாதுகாக்க மோடி அரசு தொடர்ந்து பணியாற்றி வருகிறது: திரு அமித் ஷா
நாடு முழுவதிலும் உள்ள விவசாயிகளின் நலனைப் பாதுகாக்க பிரதமர் திரு நரேந்திர மோடி தலைமையிலான அரசு தொடர்ந்து பணியாற்றி வருகிறது என்று மத்திய உள்துறை அமைச்சர் திரு அமித் ஷா கூறியுள்ளார்.
கரும்பு விவசாயிகளுக்கு ரூபாய் 3500 கோடி நிதி உதவிக்கு ஒப்புதல் அளித்து மற்றுமொரு முக்கிய முடிவொன்றை மோடி அரசு இன்று எடுத்துள்ளதாக டிவிட்டர் பதிவு ஒன்றில் அமைச்சர் கூறியுள்ளார்.
ஐந்து கோடி கரும்பு விவசாயிகளுக்கு நன்மை அளிக்கும் இந்த முடிவுக்காக பிரதமர் திரு நரேந்திர மோடிக்கு திரு அமித் ஷா நன்றி தெரிவித்தார்.
மேலும் விவரங்களுக்கு இந்த ஆங்கில செய்திக் குறிப்பை காணவும்
https://www.pib.gov.in/PressReleasePage.aspx?PRID=1681216
குடியரசுத் தலைவர் செயலகம்
பார்சி புத்தாண்டு நாளை கொண்டாடப்படுவதை முன்னிட்டு குடியரசுத் தலைவர் வாழ்த்து
பார்சி புத்தாண்டு நாளை கொண்டாடப்படுவதை முன்னிட்டு, நாட்டு மக்களுக்கு குடியரசுத் தலைவர் திரு ராம்நாத் கோவிந்த் தனது வாழ்த்துகளை தெரிவித்துள்ளார்.
குடியரசுத் தலைவர் விடுத்துள்ள செய்தியில், ‘‘பார்சி புத்தாண்டு தருணத்தில், நாட்டு மக்களுக்கு, குறிப்பாக பார்சி சகோதர, சகோதரிகளுக்கு எனது மனமார்ந்த வாழ்த்துகளை தெரிவித்துக் கொள்கிறேன்.
சமூக மற்றும் தேசிய வாழ்வில், பார்சி இனத்தவரின் பங்களிப்பு ஒப்பிட முடியாதது. அவர்களின் வாழ்க்கை முறை, பணியாற்றும் முறை, கலாச்சாரத்தை பாதுகாப்பதில் அவர்களின் அசைக்க முடியாத ஈடுபாடு ஆகியவை பார்சி இனத்தவர் பற்றி நாட்டு மக்களிடையே பாராட்டும் உணர்வை தூண்டுகிறது. பார்சி இனத்தவரால் கொண்டாடப்படும் இந்த புத்தாண்டு, அவர்களுக்கும், நம் அனைவருக்கும் மகிழ்ச்சி மற்றும் உற்சாகத்தை அளிக்கும் தருணம்.
இந்த பார்சி புத்தாண்டு விழா, ஒவ்வொருவரின் வாழ்விலும் ஒற்றுமை, செழிப்பு மற்றும் மகிழ்ச்சியை கொண்டு வரட்டும் மற்றும் மக்களிடையே பரஸ்பர நல்லிணக்கம் மற்றும் சகோதரத்துவத்தை மேலும் வலுப்படுத்தட்டும்’’.
-----
(Visitor Counter : 136